section_heading: Životopis
paragraph_text: Gaj Salustije Krisp rođen je 86. pr. Kr. u plebejskoj obitelji. U političkim borbama podupirao je demokratsku stranku i Cezara. U građanskom ratu bio je uz Cezara, nakon čega postaje pretor i upravitelj provincije Nove Afrike, gdje je stekao bogatstvo. Zagovarao je Cezarovu politiku i borbu protiv optimata. Nakon Cezarove smrti Salustije se povlači iz javnog života i počinje pisati povijesna djela.